กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตบางซื่อและเขตดุสิต กรุงเทพมหานครพ.ศ. ๒๕๖๐[๑] อาศัยอำนาจตามความในมาตรา ๕ (๓)แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้บริเวณที่ ๑หมายความว่า พื้นที่ในบริเวณรอบนอกแนวเขตที่ดินของรัฐสภาแห่งใหม่ ในระยะ ๒๐๐ เมตรบริเวณที่ ๒ หมายความว่าพื้นที่ในบริเวณรอบนอกแนวเขตบริเวณที่ ๑ ในระยะ ๑๐๐ เมตรทั้งนี้ตามแผนที่ท้ายกฎกระทรวงนี้ข้อ๒ ให้กำหนดพื้นที่บางส่วนในเขตบางซื่อและเขตดุสิต กรุงเทพมหานคร ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้(ก)ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑)ภายในระยะ ๓ เมตร จากริมฝั่งแม่น้ำเจ้าพระยา ห้ามก่อสร้างอาคารอื่นใดเว้นแต่เขื่อนอุโมงค์ สะพาน ทางหรือท่อระบายน้ำ รั้ว กำแพง หรือประตู(๒)ภายในระยะ ๓ เมตรขึ้นไป แต่ไม่เกิน ๑๕ เมตรจากริมฝั่งแม่น้ำเจ้าพระยาห้ามก่อสร้างอาคารประเภทห้องแถวหรือตึกแถวอาคารที่มีความสูงเกิน ๘ เมตร ทั้งนี้อาคารต้องมีระยะห่างจากเขตที่ดินไม่น้อยกว่า ๒ เมตรหรือมีระยะระหว่างอาคารห่างกันไม่น้อยกว่า ๔ เมตร(๓)ภายในระยะ ๑๕ เมตรขึ้นไป จากริมฝั่งแม่น้ำเจ้าพระยาห้ามก่อสร้างอาคารที่มีความสูงเกิน ๑๖ เมตร(๔)โรงมหรสพ เว้นแต่โรงมหรสพที่ตั้งอยู่ภายในระยะ ๕๐๐ เมตรจากบริเวณโดยรอบสถานีรถไฟฟ้าขนส่งมวลชน(๕)อาคารสถานีขนส่งตามกฎหมายว่าด้วยการขนส่งทางบก เว้นแต่อาคารสถานีขนส่งที่ตั้งอยู่ริมถนนสาธารณะที่มีขนาดเขตทางไม่น้อยกว่า๑๖ เมตร หรือตั้งอยู่ภายในระยะ ๕๐๐ เมตร จากบริเวณโดยรอบสถานีรถไฟฟ้าขนส่งมวลชน(๖)ตลาดตามกฎหมายว่าด้วยการสาธารณสุขที่มีพื้นที่อาคารทุกชั้นในหลังเดียวกันหรือหลายหลังรวมกันเกิน๑,๐๐๐ ตารางเมตร เว้นแต่ตลาดที่ตั้งอยู่ริมถนนสาธารณะที่มีขนาดเขตทางไม่น้อยกว่า๑๖ เมตร หรือตั้งอยู่ภายในระยะ ๕๐๐ เมตร จากบริเวณโดยรอบสถานีรถไฟฟ้าขนส่งมวลชน(๗)คลังน้ำมันเชื้อเพลิงและสถานีบริการน้ำมันเชื้อเพลิงตามกฎหมายว่าด้วยการควบคุมน้ำมันเชื้อเพลิงเว้นแต่สถานีบริการน้ำมันเชื้อเพลิงที่ตั้งอยู่ริมถนนสาธารณะที่มีขนาดเขตทางไม่น้อยกว่า๑๒ เมตร(๘)ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อสถานที่ที่มีความสูงไม่เกิน ๑๒ เมตร และมีขนาดพื้นที่ไม่เกิน ๒ตารางเมตร(๙)ฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนฌาปนสถานที่มีอยู่เดิม(ข)ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑)ภายในระยะ ๓ เมตร จากริมฝั่งแม่น้ำเจ้าพระยา ห้ามก่อสร้างอาคารอื่นใดเว้นแต่เขื่อนอุโมงค์ สะพาน ทางหรือท่อระบายน้ำ รั้ว กำแพง หรือประตู(๒)ภายในระยะ ๓ เมตรขึ้นไป แต่ไม่เกิน ๑๕ เมตรจากริมฝั่งแม่น้ำเจ้าพระยาห้ามก่อสร้างอาคารประเภทห้องแถวหรือตึกแถวอาคารที่มีความสูงเกิน ๘ เมตร ทั้งนี้อาคารต้องมีระยะห่างจากเขตที่ดินไม่น้อยกว่า ๒ เมตรหรือมีระยะระหว่างอาคารห่างกันไม่น้อยกว่า ๔ เมตร(๓)ภายในระยะ ๑๕ เมตรขึ้นไป แต่ไม่เกิน ๔๕ เมตรจากริมฝั่งแม่น้ำเจ้าพระยาห้ามก่อสร้างอาคารที่มีความสูงเกิน ๑๖ เมตร(๔)ภายในระยะ ๔๕ เมตรขึ้นไป จากริมฝั่งแม่น้ำเจ้าพระยาห้ามก่อสร้างอาคารที่มีความสูงเกิน ๒๓ เมตร(๕)ป้ายหรือสิ่งที่สร้างขึ้นสำหรับติดหรือตั้งป้ายทุกชนิด เว้นแต่ป้ายบอกชื่อสถานที่ที่มีความสูงไม่เกิน๑๒ เมตร และมีขนาดพื้นที่ไม่เกิน ๔ ตารางเมตรการวัดความสูงของอาคารให้วัดจากระดับพื้นดินถึงส่วนที่สูงที่สุดของอาคารข้อ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลงหรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณ วันที่ ๑๐กุมภาพันธ์ พ.ศ. ๒๕๖๐พลเอก อนุพงษ์เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตบางซื่อและเขตดุสิต กรุงเทพมหานคร พ.ศ. ๒๕๖๐(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือโดยที่ในปัจจุบันมีการก่อสร้างอาคารรัฐสภาแห่งใหม่บริเวณสี่แยกเกียกกายจึงมีความจำเป็นต้องมีข้อกำหนดการห้ามก่อสร้างอาคารบางประเภทในบริเวณโดยรอบของสถานที่สำคัญดังกล่าวสมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตบางซื่อและเขตดุสิต กรุงเทพมหานคร เพื่อประโยชน์ในด้านการรักษาคุณภาพสิ่งแวดล้อมการผังเมือง การสถาปัตยกรรม และการอำนวยความสะดวกแก่การจราจร จึงจำเป็นต้องออกกฎกระทรวงนี้ปริยานุช/จัดทำ๘ มีนาคม ๒๕๖๐พรวิภา/ตรวจ๘ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนที่ ๒๕ ก/หน้า ๓/๒๘ กุมภาพันธ์ ๒๕๖๐